Source: http://www.europarl.europa.eu/doceo/document/A-8-2017-0336_MT.html
Timestamp: 2019-09-20 12:53:57+00:00
Document Index: 1771666

Matched Legal Cases: ['Qorti ', 'Qorti ', 'QORTI ', 'Qorti ', 'Qorti ', 'Qorti ', 'Qorti ', 'Qorti\n', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

RAPPORT dwar il-ħatra proposta ta' Karel Pinxten bħala Membru tal-Qorti tal-Awdituri
Proċedura : 2017/0812(NLE)
Ċiklu relatat mad-dokument : A8-0336/2017
PE 610.914v01-00 A8-0336/2017
dwar il-ħatra proposta ta' Karel Pinxten bħala Membru tal-Qorti tal-Awdituri
ANNESS 1: CURRICULUM VITÆ TA’ KAREL PINXTEN
ANNESS 2: SOMMARJU MINN KAREL PINXTEN DWAR L-ESPERJENZA BĦALA MEMBRU TAL-QORTI U L-OBJETTIVI GĦAL MANDAT ĠDID
Lawrija Masters fl-Ekonomija (M. Phil.) mill-Università ta' Cambridge (Ir-Renju Unit) bħala British Council scholar.
Doctorandus fl-Ekonomija, bi speċjalizzazzjoni fil-finanzi pubbliċi u fl-ekonomija monetarja, mill-Università Kattolika ta' Leuven.
Lawrija fil-liġi mill-Università ta' Antwerp.
Mill-1977 sal-1978, Karel Pinxten ħadem bħala assistent ta' riċerka fil-finanzi pubbliċi fiċ-Ċentru għall-Istudji Ekonomiċi tal-Università Kattolika ta' Leuven.
Fl-1978 Karel Pinxten temm żjara ta' studju ta' sitt xhur fil-Ġappun bħala Rebbieħ tal-Premju tal-Ministru tal-Kumerċ Barrani Belġjan.
Huwa kien awditur mal-Qorti tal-Awdituri Belġjana mill-1980 sa ma daħal fil-gvern Belġjan fl-1994. Huwa ġie sekondat mill-Qorti tal-Awdituri Belġjana bejn l-1984 u l-1994. Hu kien sindku ta' Overpelt mill-1983 sal-2006.
Bejn l-1984 u l-1985, is-Sur Pinxten kien konsulent fl-uffiċċju privat tal-Aġent Prim Ministru Belġjan.
Mill-1985 sal-1989 huwa kien konsulent fil-kabinett tal-Ministru tal-Finanzi Belġjan.
Bħala Membru tal-Parlament Ewropew mill-1989 sal-1991, huwa kien membru fil-Kumitat għall-Baġits u fil-Kumitat għall-Affarijiet Ekonomiċi u Monetarji tal-Parlament Ewropew.
Bejn l-1991 u l-1994, is-Sur Pinxten kien Membru Parlamentari fil-Parlament Federali Belġjan u kien membru tal-Kumitat għall-finanzi tiegħu.
Huwa nħatar Ministru tad-Difiża mill-1994 sal-1995 u Ministru tal-Agrikoltura u l-SMEs mill-1995 sal-1999.
Matul il-mandat tiegħu bħala Membru tal-Parlament fil-Parlament Federali Belġjan mill-1999 sal-2006, is-Sur Pinxten kien membru tal-Kumitati għall-Finanzi u għall-Affarijiet Barranin. Fl-2004, huwa kien elett President tal-Kumitat għall-Affarijiet Barranin, u żamm din il-kariga sakemm sar membru tal-Qorti Ewropea tal-Awdituri.
Is-Sur Pinxten sar Membru tal-Qorti Ewropea tal-Awdituri fl-1 ta' Marzu 2006 u nħatar membru tal-Grupp tal-Awditu Ill "Azzjonijiet esterni".
Wara r-riorganizzazzjoni tal-Qorti, is-Sur Pinxten kien Membru tal-Awla III "Azzjonijiet Esterni" sa mill-1 ta' Ġunju 2010.
Sa minn April 2011, is-Sur Pinxten sar id-Dekan tal-Awla III "Azzjonijiet Esterni" u Membru tal-Kumitat Amministrattiv.
Fl-2015, l-Altezza Rjali Tiegħu, ir-Re Filippu tal-Belġju tah it-titolu ta' Baruni lis-Sur Pinxten.
Il-pubblikazzjonijiet ta' Karel Pinxten jirrigwardaw suġġetti bħall-politika baġitarja, il-politika monetarja u l-kummerċ barrani.
Esperjenza bħala Membru tal-Qorti
Meta sirt Membru tal-Qorti Ewropea tal-Awdituri, f’Marzu 2006, ingħatajt kariga fil-qasam tal-awditjar tal-Azzjonijiet Esterni. Sa mill-ħatra tiegħi, jien kont ir-rapporteur għal tlettax-il rapport speċjali u kont responsabbli wkoll għal kontribuzzjonijiet għar-Rapport Annwali tal-Qorti (il-kapitoli tad-Dikjarazzjoni ta’ Assigurazzjoni (DAS)) għas-snin 2006, 2007 u 2011.
Jien kont Membru tal-Kumitat Konġunt tal-Verifika tal-EUROPOL għas-sena finanzjarja 2009.
Attwalment, jiena responsabbli għal tliet Rapporti Speċjali li qegħdin jiġu mħejjija:
- "Assistenza tal-UE għal Myanmar/Burma",
- "Segwitu tar-Rappost Speċjali Nru 17/2014 dwar iċ-Ċentri ta' Eċċellenza kimiċi, bijoloġiċi, radjoloġiċi u nukleari (CBRN)" u
- "Organizzazzjonijiet Mhux Governattivi (NGOs)"
F'April 2011, ġejt elett mill-kollegi tiegħu bħala Dekan tal-Awla III (Azzjoni Esterna, Sigurtà u Ġustizzja). Sa minn dakinhar, il-Membri tal-Awla III eleġġewni mill-ġdid tliet darbiet bħala d-Dekan tagħhom. Bħala Dekan, jien ukoll membru tal-Kumitat Amministrattiv tal-Qorti sa minn April 2011.
Għanijiet għal mandat futur possibbli
Hu fl-interess taċ-ċittadin Ewropew li jkun hemm Qorti Ewropea tal-Awdituri b'saħħitha li tikkoopera mill-qrib mal-Parlament Ewropew.
Iċ-ċittadini Ewropej li jħallsu t-taxxa għandhom id-dritt li jkun jafu li l-flus tal-UE jintnefqu b’mod xieraq u trasparenti. Dan huwa prerekwiżit għall-fiduċja u l-appoġġ taċ-ċittadini tal-UE għall-azzjonijiet kollha tal-UE. Bħala istituzzjoni indipendenti l-Qorti Ewropea tal-Awdituri għandha rwol ewlieni f’dan il-proċess.
Fir-Rapport Annwali tagħna, għandna nistinkaw li nanalizzaw aktar il-kawżi tal-infiq ħażin tal-flus tal-UE u kif dan jista' jiġi evitat.
Fil-qasam tal-awditu tal-prestazzjoni waħda mill-prijoritajiet importanti tal-ħidma tagħna għandha tkun il-migrazzjoni, li aktarx li ssir fenomenu strutturali. Fi ftit għexieren ta' snin, il-popolazzjoni tal-Kontinent Afrikan se tkun irduppjat. Dan il-fatt se jippromwovi aktar flussi migratorji lejn l-UE. Bħala riżultat ta' dan, ir-rabta bejn l-iżvilupp u l-kontinent Afrikan u l-immaniġġjar tal-flussi migratorji lejn l-UE se jirrappreżentaw sfida ewlenija fil-ħidma tal-Qorti fis-snin li ġejjin.
Fuq kollox, jiena se nistinka li niggarantixxi r-rilevanza tal-Qorti u l-kwalità tal-ħidma tiegħu, kif ippruvajt nagħmel s'issa fil-Qorti.
Tiġdid parzjali tal-Membri tal-Qorti tal-Awdituri - kandidat BE